  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 11-тӥ тулыспалэ Алнаш черкогуртын куасэн бызьылонъя «Лыжня России – 2023» 41-тӥ огъяросии ӵошатсконъёслэн улосвылысь валтӥсь стартсы ортчиз. Оглом бызьылонъёсы 800-лэсь трос адями пыриськиз. Со сярысь элькун тӧролэн но кивалтэтлэн пресс-службазы ивортӥз. Куас сюрес вылэ Удмуртиысь физкультурая но спортъя министр Денис Парахин но потӥз. « Туннэ та спорт праздник куасэн бызьылонэз вань яратӥсьёсты огазеяз. Мон ачим но шумпотыса пыриськисько. Сямлы пӧрмем «Лыжня России» бызьылонъёс тазалыко улон сямез калык пӧлын вӧлмытон акци луэ, нырысь ик пиналъёс пӧлын. Асьме примеренымы ми нылпиослы спортэз яратонэз пыӵатӥськомы » Денис Парахин, Удмуртиысь физкультурая но спортъя министр Ӵошатсконъёслэн йылпумъянъёсыз: 5 иськемн бызьылон (пиосмуртъёс): 1-тӥ инты — Рамиль Ардаширов; 2-тӥ инты — Лев Николаев; 3-тӥ инты — Роман Степанов. 5 иськеме бызьылон (нылкышноос): 1-тӥ инты — Софья Тимошкина; 2-тӥ инты — Любовь Петрова; 3-тӥ инты — Милена Рафикова. 10 иськеме бызьылон (пиосмуртъёс): 1-тӥ инты — Юрий Гаврилов; 2-тӥ инты — Филипп Колпаков; 3-тӥ инты — Анатолий Зайцев. 10 иськеме бызьылон (нылкышноос): 1-тӥ инты — Анна Зеленина; 2-тӥ инты — Ольга Леонтьева; 3-тӥ инты — Наталья Тугаева. Алнаш ёрослэн тӧроез Алексей Семёнов вормисъёсты но призёръёсты кубокъёсын, медальёсын но дипломъёсын пусйиз. Тужгес пичиосызлы пыриськисьёслы шоколад медальёс сётӥзы. Озьы ик котькуд куасэн бызьылӥсьлы «Лыжня России» ужрадлэн тодметпуслыкеныз шуныт изьы но гаде юнматон нимаз номер кузьмазы. Тодэ вайытом, Шарканын Спортъя XXIX элькун тол гурт шудонъёс ортчозы. Соос спортысь 12 амалъёсъя мынозы. Шудонъёс тямыс интыын ортчозы. Тегъёс: Спорт куасэнбызьылон Алнаш Удмуртия  